ПРОТОКОЛ № 42

ОТ ЗАСЕДАНИЕ НА

КОМИСИЯТА ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ НА ВСС,

ПРОВЕДЕНО НА 21.12.2021 г.

/чрез видеоконферентна връзка/

Присъстват: Огнян Дамянов, Пламен Найденов, Евгени Иванов, Стефан Петров, Ангелина Митова, Галя Гугушева, Наталия Василева, Евгений Трифонов, Димитър Стефанов, Лъчезар Лазаров и Марио Василев.

Отсъства: Светлана Бошнакова

На заседанието присъстват: Полина Петкова - началник отдел „Атестиране на прокурори и следователи“ и Мария Василева - старши експерт-юрист в отдел „Конкурси на прокурори и следователи”

Протоколирал: Илиана Атанасова

РАЗНИ

1. Приложение на разпоредбата на чл. 193, ал. 6 от ЗСВ по обявения, с решение на Прокурорската колегия на Висшия съдебен съвет по протокол № 9/20.03.2019 г. (обн. ДВ, бр. 26/29.03.2019 г.), конкурс за повишаване в длъжност „прокурор“ в апелативните прокуратури.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 160 и чл. 193, ал. 6 от ЗСВ, във връзка с §9 от ПР на Наредба № 1 от 9 февруари 2017 г., ДА ПОВИШИ Дочо Пламенов Дочев – прокурор в Софийска градска прокуратура, в длъжност „прокурор" в Апелативна специализирана прокуратура, с ранг „прокурор във ВКП и ВАП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

*Мотиви: С оглед влезлите в сила решения по чл. 193, ал. 3 от ЗСВ за назначаване на класираните кандидати за Апелативна специализирана прокуратура, встъпването им в длъжност, както и налични 2 (две) освободени длъжности „прокурор“, попадащи в обхвата на приложението на разпоредбата на чл. 193, ал. 6 от ЗСВ по този конкурс, съгласно изискванията на чл. 43, ал. 5 от Наредба № 1 от 09.02.2017 г., с решения по протокол № 41/24.11.2021г. и протокол № 44/15.12.2021г., Прокурорската колегия на Висшия съдебен съвет (Колегията) повиши, на основание чл. 193, ал. 6 от ЗСВ, следващите по реда на класирането кандидати, отговарящи на условията - Свилена Иванова Костова - прокурор в Окръжна прокуратура-Добрич и Детелина Ганчева Ганчева - прокурор в Специализираната прокуратура.*

*Към настоящия момент в Апелативна специализирана прокуратура е налице нова длъжност „прокурор", попадаща в срока на чл. 193, ал. 6 от ЗСВ по посочения конкурс (до 31.12.2021г., включително), освободена от Пламен Борисов Евгениев. Пламен Евгениев е участник в текущия конкурс и с решение на Колегията по протокол № 34/13.10.2021 г. е повишен, на основание чл. 193, ал. 3 от ЗСВ, на длъжност „прокурор“ в Апелативна специализирана прокуратура, на която встъпва на 17.11.2021 г. Междувременно същият участва и в процедура за избор на административен ръководител на Районен съд – Трявна. След проведения избор, с решение на Съдийката колегия на Висшия съдебен съвет по протокол № 43/30.11.2021 г., прокурор Евгениев е назначен на длъжност „административен ръководител – председател“ на Районен съд – Трявна, на която встъпва на 20.12.2021 г. Така, освободената от него длъжност в Апелативна специализирана прокуратура се явява освободена длъжност по смисъла на § 2 от ДР на Наредбата и същата следва да бъде усвоена по реда на чл. 193, ал. 6 от ЗСВ.*

*От служебно извършената проверка, Комисията по атестирането и конкурсите съм Прокурорската колегия на Висшия съдебен съвет (Комисията) установи, че Дочо Пламенов Дочев – прокурор в Софийска градска прокуратура, е в позицията на следващ по реда на класирането кандидат за Апелативна специализирана прокуратура. Предвид наличието на становище изготвено от Комисия по професионална етика към Прокурорската колегия на Висшия съдебен съвет, в което обобщеният извод е, че същият притежава в пълнота необходимите нравствени качества за заемане на длъжността „прокурор“ в Апелативна специализирана прокуратура, както и съобразно резултатите от класирането, от които е видно, че прокурор Дочев е получил крайна оценка в конкурсната процедура много добър – „5,43“, следва да се пристъпи към назначаването му по реда на чл. 193, ал. 6 от ЗСВ.*

*Съобразно изложеното до момента, Комисията счита, че са изпълнени условията и са налице всички предпоставки за приложението на разпоредбата на чл. 193, ал. 6 от ЗСВ и Дочо Пламенов Дочев – прокурор в Софийска градска прокуратура, следва да бъде повишен в длъжност „прокурор“ в Апелативна специализирана прокуратура.*

1.2. Решението по т. 1.1. подлежи на обжалване при условията и по реда на чл. 193, ал. 8 от ЗСВ.

1.3. Внася предложението в заседанието на Прокурорската колегия на ВСС, насрочено на 21.12.2021 г., за разглеждане и произнасяне.

2. Предложение от главния прокурор за оптимизиране щатната численост на Национална следствена служба и назначаване на Ясен Тодоров Тодоров - следовател в Национална следствена служба на длъжност „заместник на административния ръководител – заместник-директор“ на Национална следствена служба.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 30, ал. 5, т. 4 от ЗСВ, трета щатна длъжност „заместник на административния ръководител – заместник-директор" на Национална следствена служба, чрез трансформиране на 1 (една) свободна длъжност „следовател“ от щата на Национална следствена служба в 1 (една) щатна длъжност „заместник на административния ръководител – заместник-директор“ на органа, считано от датата на вземане на решението.

2.2. ПРЕДЛАГА НА ПРОКУРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Ясен Тодоров Тодоров - следовател в Национална следствена служба, на длъжност „заместник на административния ръководител - заместник-директор" на Национална следствена служба, с ранг „следовател в НСлС“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

2.3. ВНАСЯ предложението в заседанието на Прокурорската колегия на Висшия съдебен съвет, насрочено на 21.12.2021 г., за разглеждане и произнасяне.

3. Предложение от административния ръководител на Апелативна специализирана прокуратура за оптимизиране щатната численост на органа и назначаване на Калин Асенов Стоилов – заместник на административния ръководител на Специализираната прокуратура на длъжност „заместник на административния ръководител“ на Апелативна специализирана прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 30, ал. 5, т. 4 от ЗСВ, четвърта щатна длъжност „заместник на административния ръководител" на Апелативна специализирана прокуратура, чрез трансформиране на 1 (една) свободна длъжност „прокурор“ от щата на Апелативна специализирана прокуратура в 1 (една) щатна длъжност „заместник на административния ръководител“ на органа, считано от датата на вземане на решението.

3.2. ВНАСЯ предложението в заседанието на Прокурорската колегия на Висшия съдебен съвет, насрочено на 21.12.2021 г., за разглеждане и произнасяне.

4. Предложение от административния ръководител на Софийска градска прокуратура за оптимизиране щатната численост на органа.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 30, ал. 5, т. 4 от ЗСВ, шеста щатна длъжност „заместник на административния ръководител – заместник-градски прокурор" на Софийска градска прокуратура, чрез трансформиране на 1 (една) свободна длъжност „прокурор“ от щата на Софийска градска прокуратура в 1 (една) щатна длъжност „заместник на административния ръководител – заместник-градски прокурор“ на органа, считано от датата на вземане на решението.

4.2. ВНАСЯ предложението в заседанието на Прокурорската колегия на Висшия съдебен съвет, насрочено на 21.12.2021 г., за разглеждане и произнасяне.

5. Предложение от административния ръководител на Окръжна прокуратура – Стара Загора за оптимизиране щатната численост на органа и назначаване на Гриша Спасов Мавров - прокурор в Районна прокуратура - Стара Загора на длъжност „заместник на административния ръководител - заместник-окръжен прокурор“ на Окръжна прокуратура - Стара Загора.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 30, ал. 5, т. 4 от ЗСВ, трета щатна длъжност „заместник на административния ръководител - заместник-окръжен прокурор" на Окръжна прокуратура – Стара Загора, чрез трансформиране на 1 (една) свободна длъжност „прокурор“ от щата на Окръжна прокуратура – Стара Загора в 1 (една) щатна длъжност „заместник на административния ръководител – заместник-окръжен прокурор“ на органа, считано от датата на вземане на решението.

5.2. ПРЕДЛАГА НА ПРОКУРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Гриша Спасов Мавров – прокурор в Районна прокуратура – Стара Загора, на длъжност „заместник на административния ръководител - заместник-окръжен прокурор" на Окръжна прокуратура – Стара Загора, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

5.3. ВНАСЯ предложението в заседанието на Прокурорската колегия на Висшия съдебен съвет, насрочено на 21.12.2021 г., за разглеждане и произнасяне.

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

6. Предложение от Ралица Вълкова Драганова - прокурор в Районна прокуратура - Русе, с ранг „прокурор в ОП“, за повишаване на място в по-горен ранг „прокурор в АП“.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Ралица Вълкова Драганова - прокурор в Районна прокуратура - Русе, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

6.2. ВНАСЯ предложението в заседанието на Прокурорската колегия на ВСС, насрочено за 21.12.2021 г., за разглеждане и произнасяне.

ПРЕДЛОЖЕНИЯ ЗА ПРИДОБИВАНЕ СТАТУТ НА НЕСМЕНЯЕМОСТ

7. Предложение от административния ръководител на Районна прокуратура - Благоевград за придобиване статут на несменяемост на Ангел Стефанов Атанасов - прокурор в Районна прокуратура - Благоевград.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Ангел Стефанов Атанасов - прокурор в Районна прокуратура - Благоевград, за периода 09.08.2016 г. – 09.08.2021 г.

7.2. ВЪЗЛАГА на постоянната атестационна комисия при Апелативна прокуратура - София, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

8. Предложение от административния ръководител на Районна прокуратура - Благоевград за придобиване статут на несменяемост на Мария Тошкова Стефанова - прокурор в Районна прокуратура - Благоевград.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Мария Тошкова Стефанова - прокурор в Районна прокуратура - Благоевград, за периода 09.08.2016 г. – 09.08.2021 г.

8.2. ВЪЗЛАГА на постоянната атестационна комисия при Апелативна прокуратура – София, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

ПРЕДЛОЖЕНИЕ ЗА ПРЕДВАРИТЕЛНО АТЕСТИРАНЕ

9. Предложение от административния ръководител на Районна прокуратура - Пловдив за предварително атестиране на Кремена Димитрова Роглекова - прокурор в Районна прокуратура - Пловдив.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ОТКРИВА, на основание чл. 196, ал. 1, т. 1 от ЗСВ, процедура за предварително атестиране на Кремена Димитрова Роглекова - прокурор в Районна прокуратура - Пловдив, за периода 01.11.2018 г. - 01.11.2021 г.

9.2. ВЪЗЛАГА на постоянната атестационна комисия при Апелативна прокуратура - Пловдив, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

10. Придобиване статут за несменяемост на Мариана Георгиева Калудова - прокурор в Районна прокуратура - Бургас.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Мариана Георгиева Калудова - прокурор в Районна прокуратура - Бургас.

10.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Мариана Георгиева Калудова - прокурор в Районна прокуратура - Бургас.

10.3. ПРЕДЛАГА НА ПРОКУРОРСКАТА КОЛЕГИЯ НА ВСС, Мариана Георгиева Калудова - прокурор в Районна прокуратура - Бургас, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

10.4. ВНАСЯ предложението в заседание на Прокурорската колегия на ВСС, насрочено за 21.12.2021 г., за разглеждане и произнасяне.

11. Придобиване статут на несменяемост на Катя Димитрова Добрева - прокурор в Районна прокуратура - Стара Загора.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Катя Димитрова Добрева - прокурор в Районна прокуратура - Стара Загора.

11.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Катя Димитрова Добрева - прокурор в Районна прокуратура - Стара Загора.

11.3. ПРЕДЛАГА НА ПРОКУРОРСКАТА КОЛЕГИЯ НА ВСС, Катя Димитрова Добрева - прокурор в Районна прокуратура - Стара Загора, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

11.4. ВНАСЯ предложението в заседание на Прокурорската колегия на ВСС, насрочено за 21.12.2021 г., за разглеждане и произнасяне.

12. Придобиване статут на несменяемост на Пламен Борисов Чобанов - прокурор в Районна прокуратура - Пловдив.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Пламен Борисов Чобанов - прокурор в Районна прокуратура - Пловдив.

12.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Пламен Борисов Чобанов - прокурор в Районна прокуратура - Пловдив.

12.3. ПРЕДЛАГА НА ПРОКУРОРСКАТА КОЛЕГИЯ НА ВСС, Пламен Борисов Чобанов - прокурор в Районна прокуратура - Пловдив, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

12.4. ВНАСЯ предложението в заседание на Прокурорската колегия на ВСС, насрочено за 21.12.2021 г., за разглеждане и произнасяне.

13. Придобиване статут на несменяемост на Стефан Радев Радев - прокурор в Районна прокуратура - Варна.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Стефан Радев Радев - прокурор в Районна прокуратура - Варна.

13.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Стефан Радев Радев - прокурор в Районна прокуратура - Варна.

13.3. ПРЕДЛАГА НА ПРОКУРОРСКАТА КОЛЕГИЯ НА ВСС, Стефан Радев Радев - прокурор в Районна прокуратура - Варна, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

13.4. ВНАСЯ предложението в заседание на Прокурорската колегия на ВСС, насрочено за 21.12.2021 г., за разглеждане и произнасяне.

14. Периодично атестиране на Румен Георгиев Николов - прокурор в Районна прокуратура – Велико Търново.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Румен Георгиев Николов - прокурор в Районна прокуратура – Велико Търново.

14.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Румен Георгиев Николов - прокурор в Районна прокуратура – Велико Търново.

14.3. ВНАСЯ предложението в заседание на Прокурорската колегия на ВСС, насрочено за 21.12.2021 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

15. Разпределяне на преписки по открити процедури за атестиране по докладчици.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| № | Съдебен орган | Магистрат | Длъжност | Докладчик |
| 1 | СРП | Антония Станкева Въчкова | прокурор | Евгений Трифонов |
| 2 | РП - Бургас | Стела Милева Мешова  | прокурор | Марио Василев |
| 3 | РП - Сливен | Пламен Митков Славов | зам.-районен прокурор | Пламен Найденов |
| 4 | РП - Сливен | Пенка Стоянова Стойкова | прокурор | Ангелина Митова |
| 5 | СГП | Албена Каменова Тараланска | прокурор | Галя Гугушева |
| 6 | СРП | Мариела Димитрова Костова | прокурор | Димитър Стефанов |
| 7 | СРП | Явор Герчев Начев | прокурор | Евгений Трифонов |
| 8 | СРП | Деница Янкова Янева-Сапунджиева | прокурор | Марио Василев |
| 9 | РП - Пловдив | Пламен Георгиев Георгиев | зам.-районен прокурор | Светлана Бошнакова |

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

ПРИ ПРОКУРОРСКАТА КОЛЕГИЯ

НА ВИСШИЯ СЪДЕБЕН СЪВЕТ: (п)

 ОГНЯН ДАМЯНОВ